- Nicolo Napoli a surprins, înainte de derby-ul dintre FCU Craiova şi Universitatea Craiova
- Italianul a scos telefonul şi a făcut poze
Nicolo Napoli a surprins pe toată lumea, înainte de derby-ul dintre FCU Craiova şi Universitatea Craiova. Antrenorul oltenilor lui Adrian Mititelu a fost impresionat de scenografia fanilor şi şi-a scos imediat telefonul şi a început să facă poze.
FCU Craiova şi Universitatea Craiova se duelează în ultima etapă a sezonului regular din Liga 1. Nicolo Napoli a revenit pentru a zecea oară în Bănie, după demiterea lui Giovanni Costantino.
Nicolo Napoli a surprins pe toată lumea, înainte de FCU Craiova – Universitatea Craiova
Fanii ambelor echipe au făcut spectacol înainte de fluierul de start al partidei. Cei de la FCU Craiova au afişat o scenografie spectaculoasă, care l-a lăsat "mască" chiar şi pe Nicolo Napoli.
Antrenorul italian a scos imediat telefonul şi a imortalizat momentul în care galeria echipei sale afişa bannerul uriaş.
"Un turist veritabil. Face câteva fotografii pe care să le aibă ca amintire", a reacţionat comentatorul Digi Sport, Ionuţ Angheluţă.
Imediat după startul partidei, meciul a fost întrerupt pentru câteva minute. Fanii ambelor echipe au aruncat cu torţe pe teren, şi a fost nevoie de intervenţia stewarzilor, până când spiritele s-au calmat.
Nicolo Napoli şi-a început cel de-al zecelea mandat la FCU Craiova. Italianul a fost de nouă ori antrenorul oltenilor lui Adrian Mititelu, şi o dată a îndeplinit funcţia de director tehnic.
Echipele de start de la derby-ul FCU Craiova – Universitatea Craiova:
FCU Craiova: R. Popa – Padula, Compagnucci, Lacroix, Mascarenhas – Vl. Achim, Dr. Albu – Baeten, Bauza, Bahassa – A. Chițu
Rezerve: Gurău, Kvakic, Lekiatas, R. Negru, Vl. Pop, Dragu, Blidar, Sidibe, Blănuță, Ibrahim
Antrenor: Nicolo Napoli
Universitatea Craiova: L. Popescu – Căpățînă, Screciu, Badelj, N. Bancu – Al. Crețu, Al. Mateiu, Anzor – Baiaram, Markovic, Al. Mitriță
Rezerve: M. Goga, Șt. Vlădoiu, Soiri, Maldonado, R. Silva, Zajkov, Kozulj, Cîmpanu, Danciu, Blesa, A. Ivan, Koljic
Antrenor: Ivaylo Petev
Nicolo Napoli, prima reacţie după ce a revenit la FCU Craiova
Nicolo Napoli a oferit prima reacţie după ce a revenit la FCU Craiova. Antrenorul italian va începe al zecelea mandat la echipa lui Adrian Mititelu.
"Ne așteaptă o partidă foarte grea, e derby-ul Craiovei. Va fi un meci dificil și pentru noi, și pentru ei, dar sperăm ca băieții să facă un meci foarte bun.
(n.r – Cu ce v-a convins Adrian Mititelu să vă întorceţi a zecea oară?) Cu nimic. M-a sunat domnul Mititelu înainte de a ajunge aici, să-l ajut.
Am venit cu plăcere și sper că băieții vor face un meci foarte bun. Am fost de multe ori aici când am fost chemat și situația din clasament era dificilă. Eu sunt fericit că m-am întors aici. Sunt mulți fotbaliști cu care am lucrat. Sper că vom salva echipa de la retrogradare", a declarat Nicolo Napoli, după revenirea la FCU Craiova.